२०७२/०१/१२ गतेको महाभूकम्प पश्चात् नेपालका थुप्रै जिल्लाहरुमा अव्यवस्थित बसोबास र फोहोर वातावरण तथा सरसफाईको कमीले सम्भावित महामारीको जोखिम बढेको छ I यो महामारीको जोखिम कम गर्नको लागि रोग फैलाउने किटाणु मार्नु जरुरी छ I
यसै सम्बन्धी कार्यको लागि मिति २०७२/०१/२५ गते विवेकशील नेपाली दलको सक्रिय सदश्य प्रमेश श्रेष्ठको नेतृत्वमा ६ स्वयम्सेवकको टोली तार्केस्वर नगरपालिकाको गोलढुंगाको दाहालथोक र न्यौपानेथोक गा.वि.स. प्रस्थान गरेको थियो I उनीहरुले आफुसंगै २ बोरा विरंजन पाउडर र १ बाकस मास्क लिएर गएको थियो I
North Kathmandu Development Initiative सँगको सहकार्यमा उक्त टोलीले त्यहाँको स्थानीय एक व्यक्तिसंग परिचय गरेको थियो I उनै स्थानीय व्यक्तिले उनीहरुलाई डाटा तथा सूचना संकलन गरी सरसफाई गर्ने ठाउँको जानकारी दिएका थिए I स्वयंसेवकको टोलीले स्थानीय व्यक्तिहरुको सहयोगमा दाहालथोकका २९ घर र न्यौपानेथोकका १५ घरमा पाउडर छर्केको थियो I
सरसफाई तथा पाउडर छर्किने कार्यक्रममा उनीहरुले स्थानीय व्यक्तिहरुको सहभागीको कमी महसुस गरेका थिए र उनीहरु स्वयंसेवकहरुमा मात्र निर्भर भएको देखियो I साथै, सरसफाईको लागि लागेको पाउडर पनि केही कम र फिनेल को पनि कमी भएको देखियो I
मिति २०७२/०१/२६ गतेको दिन प्रमेश श्रेष्ठ र शिवराज फुंयालथोक गा.वि.स. जानुभएको थियो I उनीहरुले त्यहाँ जानुभन्दा पहिले ३ बोतल फिनेल, १ बोरा विरंजन पाउडर र १ बाकस पन्जा जम्मा गर्नु भएको थियो I अघिल्लो दिनको कठिनाई कम गर्नको लागि उनीहरुले पहिले २ घरमा नमुनाको रुपमा देखाएर, स्थानीय बासिन्दालाई सरसफाईको लागि चेतना जगाएका थिए I बाकीं को १७० घरमा, स्थानीय बासिन्दाले आफैले सरसफाई गर्ने प्रतिवद्धता जनाएका थिए I